CELEX: 32020D1724
Language: mt
Date: 2020-11-17 00:00:00
Title: Deċiżjoni ta’ Implimentazzjoni tal-Kummissjoni (UE) 2020/1724 tas-17 ta’ Novembru 2020 li temenda l-Anness tad-Deċiżjoni ta’ Implimentazzjoni (UE) 2020/1654 dwar ċertu miżuri protettivi interim marbuta mal-influwenza avjarja b’patoġeniċità għolja tas-sottotip H5N8 fir-Renju Unit (notifikata bid-dokument C(2020) 8126) (It-test bl-Ingliż biss huwa awtentiku) (Test b’rilevanza għaż-ŻEE)

18.11.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 386/35
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2020/1724
         tas-17 ta’ Novembru 2020
         li temenda l-Anness tad-Deċiżjoni ta’ Implimentazzjoni (UE) 2020/1654 dwar ċertu miżuri protettivi interim marbuta mal-influwenza avjarja b’patoġeniċità għolja tas-sottotip H5N8 fir-Renju Unit
         
            
               (notifikata bid-dokument C(2020) 8126)
            
         
         (It-test bl-Ingliż biss huwa awtentiku)
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 89/662/KEE tal-11 ta’ Diċembru 1989 dwar spezzjonijiet veterinarji fil-kummerċ intra-Komunitarju bil-ħsieb tat-tlestija tas-suq intern (1), u b’mod partikolari l-Artikolu 9(3) tagħha, flimkien mal-Artikolu 131 tal-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika (“Ftehim dwar il-Ħruġ”),
         Wara li kkunsidrat id-Direttiva tal-Kunsill 90/425/KEE tas-26 ta’ Ġunju 1990 dwar l-iċċekkjar veterinarju applikabbli għall-kummerċ intra-Unjoni ta’ ċertu annimali ħajjin u prodotti bil-ħsieb tat-tlestija tas-suq intern (2), u b’mod partikolari l-Artikolu 10(3) tagħha, flimkien mal-Artikolu 131 tal-Ftehim dwar il-Ħruġ,
         Billi:
         
                     (1)
                  
                  
                     Id-Deċiżjoni ta’ Implimentazzjoni tal-Kummissjoni (UE) 2020/1654 (3) ġiet adottata wara tifqigħa tal-influwenza avjarja b’patoġeniċità għolja (HPAI) tas-sottotip H5N8 f’azjenda waħda fejn jinżamm il-pollam jew għasafar oħra tat-trobbija fil-kontea ta’ Cheshire fir-Renju Unit, u wara l-istabbiliment ta’ żoni ta’ protezzjoni u ta’ sorveljanza mill-awtorità kompetenti tar-Renju Unit skont id-Direttiva tal-Kunsill 2005/94/KE (4).
                  
               
                     (2)
                  
                  
                     Id-Deċiżjoni ta’ Implimentazzjoni (UE) 2020/1654 tistipula li ż-żoni ta’ protezzjoni u sorveljanza stabbiliti mir-Renju Unit, f’konformità mad-Direttiva 2005/94/KE, ikunu jinkludu tal-anqas iż-żoni elenkati bħala żoni ta’ protezzjoni u sorveljanza fl-Anness ta’ dik id-Deċiżjoni ta’ Implimentazzjoni.
                  
               
                     (3)
                  
                  
                     Mid-data tal-adozzjoni tad-Deċiżjoni ta’ Implimentazzjoni (UE) 2020/1654, ir-Renju Unit innotifika lill-Kummissjoni b’tifqigħa ġdida ta’ HPAI tas-sottotip H5N8 f’azjenda fejn jinżamm il-pollam jew għasafar oħra tat-trobbija fil-kontea ta’ Herefordshire, u li ħa l-miżuri neċessarji meħtieġa skont id-Direttiva 2005/94/KE, inkluż l-istabbiliment ta’ żoni ta’ protezzjoni u ta’ sorveljanza madwar din it-tifqigħa l-ġdida.
                  
               
                     (4)
                  
                  
                     Il-Kummissjoni eżaminat dawk il-miżuri b’kollaborazzjoni mar-Renju Unit, u ħarġet sodisfatta li l-fruntieri taż-żoni ta’ protezzjoni u ta’ sorveljanza stabbiliti mill-awtorità kompetenti tar-Renju Unit, jinsabu ’l bogħod biżżejjed mill-azjenda fejn ġiet ikkonfermata t-tifqigħa l-ġdida ta’ HPAI tas-sottotip H5N8t.
                  
               
                     (5)
                  
                  
                     Sabiex jiġi evitat kull disturb bla bżonn għall-kummerċ fl-Unjoni u biex jiġi evitat li pajjiżi terzi jimponu ostakli mhux iġġustifikati għall-kummerċ, jeħtieġ li jiġu deskritti malajr fil-livell tal-Unjoni, b'kollaborazzjoni mar-Renju Unit, iż-żoni ta' protezzjoni u ta' sorveljanza ġodda stabbiliti mir-Renju Unit skont id-Direttiva 2005/94/KE. Għaldaqstant, jenħtieġ li ż-żoni ta’ protezzjoni u ta’ sorveljanza elenkati għar-Renju Unit fl-Anness tad-Deċiżjoni ta’ Implimentazzjoni (UE) 2020/1654 jiġu emendati.
                  
               
                     (6)
                  
                  
                     Għaldaqstant, sakemm issir il-laqgħa li jmiss tal-Kumitat Permanenti dwar il-Pjanti, l-Annimali, l-Ikel u l-Għalf, jenħtieġ li l-Anness għad-Deċiżjoni ta’ Implimentazzjoni (UE) 2020/1654 jiġi emendat biex tiġi aġġornata r-reġjonalizzazzjoni fil-livell tal-Unjoni biex jitqiesu ż-żoni ta’ protezzjoni u ta’ sorveljanza l-ġodda stabbiliti skont id-Direttiva 2005/94/KE mir-Renju Unit u d-durata tar-restrizzjonijiet applikabbli fihom.
                  
               
                     (7)
                  
                  
                     Għalhekk, jenħtieġ li d-Deċiżjoni ta’ Implimentazzjoni (UE) 2020/1654 tiġi emendata skont dan.
                  
               
                     (8)
                  
                  
                     Minħabba l-urġenza tas-sitwazzjoni epidemjoloġika fl-Unjoni, rigward it-tixrid tal-HPAI tas-sottotip H5N8, huwa importanti li l-emendi lill-Anness tad-Deċiżjoni ta’ Implimentazzjoni (UE) 2020/1654 li qed isiru permezz ta’ din id-Deċiżjoni jidħlu fis-seħħ kemm jista’ jkun malajr.
                  
               
                     (9)
                  
                  
                     Din id-Deċiżjoni se tiġi rieżaminata fil-laqgħa li jmiss tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DIN ID-DEĊIŻJONI:
         
            Artikolu 1
            L-Anness tad-Deċiżjoni ta’ Implimentazzjoni (UE) 2020/1654 huwa sostitwit bit-test stipulat fl-Anness ta’ din id-Deċiżjoni.
         
         
            Artikolu 2
            Din id-Deċiżjoni hija indirizzata lir-Renju Unit tal-Gran Brittanja u l-Irlanda ta’ Fuq.
         
         
            Magħmul fi Brussell, is-17 ta’ Novembru 2020.
            
               
                  Għall-Kummissjoni
               
               Stella KYRIAKIDES
               
                  Membru tal-Kummissjoni
               
            
         
         
            (1)  ĠU L 395, 30.12.1989, p. 13.
         
            (2)  ĠU L 224, 18.8.1990, p. 29.
         
            (3)  Id-Deċiżjoni ta’ Implimentazzjoni tal-Kummissjoni (UE) 2020/1654 tas-6 ta’ Novembru 2020 dwar ċertu miżuri protettivi interim fir-rigward ta’ influwenza avjarja b’patoġeniċità għolja tas-sottotip H5N8 fir-Renju Unit (ĠU L 372, 9.11.2020, p. 52).
         
            (4)  Id-Direttiva tal-Kunsill 2005/94/KE tal-20 ta' Diċembru 2005 dwar miżuri Komunitarji għall-kontroll tal-influwenza tat-tjur u li tħassar id-Direttiva 92/40/KEE (ĠU L 10, 14.1.2006, p. 16).
      
      
         
            ANNESS
            
               
                  
                     “ANNESS
                     PARTI A
                     Żona ta’ protezzjoni kif imsemmi fl-Artikolu 1:
                     
                                 
                                    Ir-Renju Unit
                                 
                                 
                                             Żona li tinkludi:
                                          
                                          
                                             Id-data sa meta applikabbli f’konformità mal-Artikolu 29(1) tad-Direttiva 2005/94/KE
                                          
                                       
                                             Dawk il-partijiet mill-kontea ta’ Cheshire (kodiċi ADNS 00140) li jinsabu f’ċirku b’raġġ ta’ tliet kilometri, iċċentrati f’WGS84 koordinati dek. N53.25 u W2.81
                                          
                                          
                                             27.11.2020
                                          
                                       
                                             Dawk il-partijiet mill-kontea ta’ Herefordshire (kodiċi ADNS 00051) li jinsabu f’ċirku b’raġġ ta’ tliet kilometri, iċċentrati f’WGS84 koordinati dek. N52.17 u W2.81
                                          
                                          
                                             8.12.2020
                                          
                                       
                           PARTI B
                     Żona ta’ sorveljanza kif imsemmi fl-Artikolu 1:
                     
                                 
                                    Ir-Renju Unit
                                 
                                 
                                             Żona li tinkludi:
                                          
                                          
                                             Id-data sa meta applikabbli f’konformità mal-Artikolu 31 tad-Direttiva 2005/94/KE
                                          
                                       
                                             Dawk il-partijiet mill-kontea ta’ Cheshire (kodiċi ADNS 00140) li twassal lil hinn miż-żona deskritta fiż-żona ta’ protezzjoni u f’ċirku b’raġġ ta’ għaxar kilometri, iċċentrati f’WGS84 koordinati dek. N53.25 u W2.81
                                          
                                          
                                             6.12.2020
                                          
                                       
                                             Dawk il-partijiet mill-kontea ta’ Cheshire (kodiċi ADNS 00140) li jinsabu f’ċirku b’raġġ ta’ tliet kilometri, iċċentrati f’WGS84 koordinati dek. N53.25 u W2.81
                                          
                                          
                                             Minn 28.11.2020 sa 6.12.2020
                                          
                                       
                                             Dawk il-partijiet mill-kontea ta’ Herefordshire (kodiċi ADNS 00051) li twassal lil hinn miż-żona deskritta fiż-żona ta’ protezzjoni u f’ċirku b’raġġ ta’ għaxar kilometri, iċċentrati f’WGS84 koordinati dek. N52.17 u W2.81
                                          
                                          
                                             17.12.2020
                                          
                                       
                                             Dawk il-partijiet mill-kontea ta’ Herefordshire (kodiċi ADNS 00051) li jinsabu f’ċirku b’raġġ ta’ tliet kilometri, iċċentrati f’WGS84 koordinati dek. N52.17 u W2.81
                                          
                                          
                                             Minn 9.12.2020 sa 17.12.2020
                                          
                                       
                           
               ”